Nerna nemmeslay-d ɣef tullist Taqbaylit amek d-telḥa almi d-tewweḍ ɣer tizi n wass-a, anerni-is iban-d seg iseggasen n 90 d asawen, nuder-d akk tulmisin-is, ama d ayen yeɛnan tutlayt, akud, adeg, iwudam, tadiwennit, asentel, tigawin, tasiwelt. Syin akkin nefka-d amgired yellan gar kraḍ n tewsatin n tsekla (tullist, ungal, tamacahut). Ma yella dayen yeɛnan adlis n Saɛid Cemmax nexdem-as assisen, nufa-d amaru d win yefkan azal i tsekla Taqbaylit, imi dyura kra n tedyanin yeḍran deg tmetti taqbaylit tamensayt d tmetti Taqbaylit tatrarit, deg uzwel is-yefka yemmeslay-d ɣef lxilaf yellan gar snat n tmettiyin-a id-nebder.